<classify> MWANDISHI WETU-MBEYA MSHAMBULIAJI Heritier Makambo, ameendelea kuwashamoto baada ya jana kufunga mabao mawili wakati timu yake ya Yanga ilipoibuka naushindi wa mabao 2-1 dhidi ya Mbeya City, mchezo uliochezwa Uwanja wa Sokoine,Mbeya. Kwa ushindi huo, Yanga imefikisha pointi 50 nakuendelea kujikita katika uongozi wa ligi hiyo, baada ya kushuka dimbani mara18, ikishinda michezo 16 na kutoka sare mbili. Makambo alifunga mabao yake hayo dakika ya 16 na 41,huku bao pekee la Mbeya City lilipachikwa na Idd Seleman Ronaldo, dakika ya39. Makambo alifunga bao la kwanza kwa kuusindikiza mpirawavuni kwa kifua baada ya kuunganisha mpira wa faulo uliopigwa na Ibrahim Ajib.Faulo hiyo ilitokana na mmoja wa wachezaji wa Mbeya City kumfanyia madhambibeki wa Yanga, Gadiel Michael. Mshambuliaji huyo raia wa Jamhuri ya Kidemokrasia yaKongo DRC, alifunga bao la pili kwa kichwa baada ya kuunganisha pasi ndefu yaPaul Godifrey, hivyo kufikisha mabao 11 msimu huu. Selemanaliisawazishia Mbeya kwa kichwa baada ya kuunganisha krosi ya Erick Kyaruzi. Mwamuzi wa mchezo huo, Martin Saanya, aliwalima kadiza njano Haruna Moshi Boban, Makambo, Kelvin Yondan na Ramadhan Kabwili waYanga kutokana na kuonyesha mchezo usiofaa, wakati kwa upande wa Mbeya City,Mohamed Kapeta, alilimwa kadi ya njano. Mchezo huo ulianza kwa kasi ambapo kila upandeulionekana ukiwa na uchu wa kutaka kuandika bao la mapema ili kuwanyongonyeshawapinzani wao. Hali hiyo iliwafanya mabeki wa kila upande kufanyakazi ya ziada mara kwa mara kuwazuia washambuliaji wa timu pinzani wasifanikiwekutikisa nyavu ingawa hilo halikusaidia kwa asilimia mia moja kwani dakika 45za kipindi cha kwanza zilimalizika kwa Yanga kutakata kwa mabao 2-1. Kipindi cha pili kila upande ulifanya mabadiliko kwalengo la kujiongezea nguvu zaidi. Kocha wa Yanga, Mwinyi Zahera, alimtoa Ngasa nakumwingiza Jafary Mohamed, akatoka Ibrahim Ajib na kumwingiza Pius Buswita naAmissi Tambwe, aliyetoka na kuingia Maka Edward. Kwa upande wa Mbeya City alitoka Eliud Ambokile na kuingia Peter Mapunda. Kipindi hikipia timu ziliendelea kushambuliana kwa zamu, Seleman na Ambokile mara kadhaa walikuwa katika nafasinzuri ya kufunga, lakini ukuta wa Yanga ukiongozwa na Kelvin Yondani, ulikuwaimara kuondosha mipira ya hatari. Yanga kwa upande mwingine ilijibu kwa mashambulizi yakushtukiza ambapo Makambo na Mohamed walipata nafasi nzuri lakini ukosefu waumakini uliwafanya washindwe kuiandikia timu hiyo mabao zaidi.Pamoja na mabadiliko yaliyofanywa na kila upande, pambano hilo lilimalizika kwaYanga kuondoka ugenini kwa ushindi wa mabao 2-1 dhidi ya wenyeji wao MbeyaCity. Katika michezo mingine ya ligi hiyo, Azam FC iliangusha pointi zote tatu kwa maraya kwanza msimu huu baada ya kuchapwa mabao 2-0 na Mtibwa Sugar iliyokuwa nyumbani Uwanja wa Manungu. Ruvu Shooting ikiwa nyumbani Uwanja wa Mabatiniiliibuka na ushindi wa bao 1-0 dhidi ya Biashara ya mkoani Mara, African Lyonna Mwadui zikatoka suluhu Uwanja wa Uhuru, Dar es Salaam na Lipuliiliyolazimishwa suluhu na Ndanda FC ya Mtwara Uwanja wa Sokoine, Iringa.  <topic>: MICHEZO 